khistorydata/jeongjo-sjw-relations huggingface dataset:
정조 8년
甲辰四月十九日卯時。上御重熙堂。承候入侍時。藥房都提調徐命善。提調金華鎭。副提調吳載純。檢校直提學徐浩修。二直提學徐有防。記事官沈晉賢。記注官金健修。記事官尹行任。醫官吳道炯康命吉丁文壽。以次進伏訖。命善曰。今日伏瞻梳洗。下情欣忭。夜間聖候。若何。上曰。與昨一樣。而日漸向熱。鬱甚梳洗矣。命善曰。寢睡水剌之節。何如耶。上曰。一樣矣。近日民情。如何云耶。命善曰。今則秋牟已爲刈食。似無慮矣。上曰。麥農成就。卿果聞知否。命善曰。徐理修自湖南來故問之。則湖南不如湖西。湖西不如京畿。而京畿則大豐云矣。上命醫官診脈訖。道炯曰。脈候三部。今日則益臻平復。猶有脾脈微弱之意矣。命吉曰。比之昨日。如何。道炯曰。調和則益勝。而體弱矣。命吉曰。氣度之斡旋有力。頓勝於昨日矣。上曰。憊意少減。飮食如常。而膈間如滿。寢時氣息不順。是可悶也。道炯曰。此乃膈氣也。文壽曰。此痰候也。命善曰。今日則議定湯劑。不可已矣。上曰。向來則純虛。故六君子湯。有益無害矣。近來則少有熱意。不可純補。若用導滯行鬱之劑。則似好矣。道炯曰。純補之劑。雖不可進用。而蔘橘茶則入吉更杏仁。可以進御矣。上曰。蔘橘太燥。吉杏力微矣。命吉曰。不必急補。而疏滯亦不可連進矣。文壽曰。導滯行鬱則好矣。上曰。數日斡旋後。用養胃湯。似好矣。道炯等曰。聖敎至當矣。上曰。左承旨入侍。出榻敎賤臣承命出。與左承旨朴祐源偕入。道炯書進順氣散方文。上曰。此藥似有效矣。命書榻敎曰。進御順氣散一貼煎入。命善曰。諸大臣不勝憂悶。再明間欲入來求對矣。上曰。明日入來。好矣。仍命藥房先退。上曰。割付今至何境。浩修曰。至辛丑爲之矣。文字中或有疑誤處。此則付籤以入乎。上曰。依卿言爲之。命退。諸臣以次退出。
정조 8년
甲辰四月十九日午時。上御重熙堂。藥房三提調入侍時。都提調徐命善。提調金華鎭。副提調吳載純。記事官沈晉賢。記注官金健修。記事官尹行任。醫官吳道炯康命吉丁文壽。以次進伏訖。命善曰。醫官待令使之入診乎。上曰。置之。命善曰。湯劑何以爲定乎。上曰。姑觀數日無妨矣。仍命退。諸臣以次退出。
정조 8년
行都承旨吳載純坐。行左承旨金尙集未肅拜。行右承旨朴祐源坐。左副承旨金思穆坐。右副承旨柳誼坐直。同副承旨金載瓚坐直。注書沈晉賢仕一員未差。假注書朴能源仕直。事變假注書鄭觀輝仕。
정조 8년
以二十一日。輪對。取稟。傳于吳載純曰。爲之。
정조 8년
金尙集啓曰。藥房都提調徐命善。提調金華鎭。副提調吳載純爲承候來待矣。傳曰。入侍。
정조 8년
金尙集啓曰。領府事金尙喆。領議政鄭存謙。判府事李徽之。右議政金熤爲承候來待矣。傳曰。入侍。
정조 8년
傳于吳載純曰。左副承旨入侍。
정조 8년
金載瓚啓曰。向日亞銓疏後。非不欲提問當擬人之姓名。或慮轉致葛藤。未之果焉。昨見獻納李祖承疏語。雖不的指誰某。猶可依俙模索。然而置人於䵝昧之科。殊乖朝家陶甄之本意。伊時擬望人姓名。吏曹參判金夏材處。自政院問啓。前佐郞李祖承處。一體問啓事。命下矣。問于吏曹參判金夏材處。則以爲。伊日擧似之人。卽尹得孚也。郞官亦不明言其不當擬之由。故畢竟相持。至於上章矣。一則臣罪。二則臣罪。輾轉至此。至於問啓之命。惶恐不知所達云。問于前吏曹佐郞李祖承處。則以爲。向來政席事實。略陳於疏啓之中。而不擧誰某者。特以亞銓之疏初不指名故也。伊時政席。亞銓以前修撰尹得孚。謂當疏通。要擬館職。而臣有區區所執。果不能苟同。此外無他更達之辭云矣。敢啓。傳曰。知道。亞堂之初無力薦。郞官之亦不力塞。推此對路。槪可知庫。然則可謂都無事。當初問啓之命。慮或有被此相較之事。朝家必欲兩解故耳。此問啓置之。此後更無敢以此事登聞事。嚴飭。雖以尹得孚言之。侵斥重臣。極口噴薄。致使朝著不靜。殊乖朝家鎭安之本意。然經歲不擬。便作轗軻。不幾於已甚。此意亦令銓曹知悉。
정조 8년
有政。吏批。判書李在簡進。參判金夏材牌不進。參議趙鼎鎭進。行右承旨朴祐源進。以李秉喆爲兵曹正郞。金載人爲淮陽府使。承文正字單申大龜。
정조 8년
兵批。判書徐有隣病。參判鄭昌順病。參議鄭枋入直進。參知安聖彬病。副司直單李敬養。
정조 8년
傳于吳載純曰。望望之餘。甘霔伊始。言念民事。萬萬幸甚。繼此周洽。方切顒企。列邑得雨多寡。雨後農形。隨聞斯速狀聞事。分付畿伯及兩湖伯處。
정조 8년
摠管前望單子入之。李柱國落點。
정조 8년
傳于金思穆曰。新除授摠管牌招察任。
정조 8년
金思穆啓曰。新除授承旨李養鼎。方在罷散中。何以爲之。敢稟。傳曰。然則望筒何不付標乎。吏曹堂上推考。李養鼎敍用。
정조 8년
吳載純啓曰。新除授右副承旨李養鼎。卽爲牌招察任。何如。傳曰。允。
정조 8년
傳于金載瓚曰。承旨前望單子入之。
정조 8년
朴祐源啓曰。卽者義禁府都事來言。宣傳官李近胄等捧口招以聞事命下。而判義禁韓光會受由在外。次堂例不得擧行云。何以爲之。敢稟。傳曰。判義禁許遞。令該曹口傳擬入。
정조 8년
吏曹口傳政事。以具善復爲判義禁。
정조 8년
金思穆啓曰。新除授判義禁具善復。卽爲牌招。以爲開坐之地。何如。傳曰。允。
정조 8년
以禁府都囚徒。傳于金思穆曰。具八柱罷職放送。李寅植放送。
정조 8년
傳于金載瓚曰。時囚罪人朴廣源李東稷李延伋等。竝付過放送。
정조 8년
金尙集。以禮曹言啓曰。卽接元陵別檢所報。則本陵陵上莎草。自今初十日至今十九日。一向無頉云矣。敢啓。傳曰。知道。
정조 8년
金思穆。以御營廳言啓曰。依下敎。頃日東郊近處中。虎一頭私獵捉納。先殺砲手黃佑徵木二疋布一疋三升一疋。再殺砲手李天福。三殺砲手趙連福各木一疋布一疋三升一疋。依例施賞之意。敢啓。傳曰。知道。
정조 8년
朴祐源。以義禁府言啓曰。因洪忠監司申大升狀啓刑曹粘目內。龜山僉使及所斤前僉使印時彦等。竝移本府處之事。允下矣。龜山僉使李炡一云而今方待命。卽爲拿囚。印時彦時在任所云。依例發遣府羅將。交代後拿來。何如。傳曰。允。待待命拿囚。
정조 8년
禁府啓目。宣傳官李近胄曺翰振朴宗和申暹等原情云云。傳旨內辭緣。泛稱遲晩。所當請刑是白乎矣。曾經宣傳官。勿爲請刑。旣有先朝受敎。上裁。何如。判付啓。議處爲良如敎。
정조 8년
禁府啓目。漕船領運差使員龜山僉使李炡一原情云云。問目內辭緣。泛稱遲晩。刑推得情。何如。判付啓。考律草記勘放爲良如敎。
정조 8년
禁府啓目。兵曹佐郞李書九矣。今四月二十日文臣朔試射時病不進。依定式推考之罪。笞五十收贖。解見任別敍。私罪。奉敎後。無得如前逡巡之意。嚴飭放送爲良如敎。
정조 8년
右副承旨李養鼎疏曰。伏以。臣病祟瘴濕。時値春夏。一倍添劇。氣息昏喘。長在床笫。日前諫省之除。忽下此際。竟犯違傲之科。獲蒙勘罪之典。卽於病伏訟愆之中。又伏奉銀臺除命。特敍繼降。召牌儼臨。數日之間。恩旨聯翩。旣感且惶。曷敢不拚死趨膺。以伸叩謝之忱。而第臣與右承旨金思穆。有親査應避之嫌。一院周旋。法例所拘。玆敢隨詣禁扃之外。短章陳籲。伏乞聖明。俯賜鑑察。卽賜遞改。以存公格。俾安私分。不勝幸甚。批答踏啓字。
정조 8년
副修撰趙濟魯疏曰。伏以。臣與副校理臣金啓洛。有娚妹應避之嫌。臣之所帶春秋兼銜。揆以法例。在所當遞。敢陳短章。仰瀆崇聽。伏乞聖慈。亟命有司。照例遞改。以存公格。千萬幸甚。答曰。省疏具悉。疏辭下該曹稟處。
정조 8년
副校理曺允大疏曰。伏以。臣於同春秋臣吳大益爲姪女壻。臣之所帶春秋兼銜。揆以法例。自在應避。敢陳短章。伏乞聖慈。亟令攸司。照例遞改。以存公格。千萬幸甚。答曰。省疏具悉。疏辭下該曹稟處。
정조 8년
掌令李碩九啓曰。請大靜縣爲奴罪人金壽賢。依律處斷。請興陽縣爲奴罪人河翼龍。珍島郡移配爲奴罪人金重得。亟令王府。設鞫得情。快正王法。請大靜縣定配罪人聖中。亟令王府。設鞫嚴問。期於得情。快正王法。請削版罪人有臣宗甲義駿。竝令王府。設鞫嚴問。依律處斷。請求禮縣移配罪人趙嵎。亟寢酌處之命。仍令王府。設鞫得情。快正王法。請薪智島荐棘罪人瑩中。設鞫嚴問。快施當律。請楸子島安置罪人李普行。亟令王府。拿鞫嚴問。請物故罪人國榮。亟施孥籍之典。請李義翊。更令王府。設鞫嚴問。期於得情。請金養淳。亟令王府。更爲設鞫。期於得情。請李義直亟令王府。設鞫得情。快正典刑。請南海縣移配罪人任觀周。亟令王府。設鞫嚴問。期於得情。請捕廳罪人煥九。亟令王府。嚴加鞫問。快正典刑。答府曰。不允。第四件事第五件事第九件事第十件事。亟停勿煩。措辭見上
정조 8년
甲辰四月二十日卯時。上御誠正閣。藥房承候時原任大臣同爲入侍時。藥房都提調徐命善。領府事金尙喆。領議政鄭存謙。判府事李徽之。右議政金熤。藥房提調金華鎭。副提調吳載純。二直提學徐有防。左副承旨柳誼。記事官沈晉賢。記注官金健修。記事官尹行任。醫官吳道炯康命吉丁文壽。以次進伏訖。尙喆曰。聖候欠寧。不勝焦慮。不日康復。曷任欣忭。今日則寢睡水剌之節。若何。上曰。漸就差勝矣。尙喆曰。王大妃殿氣候。何如。上曰。一樣矣。尙喆曰。惠慶宮氣候。何如。上曰。一樣矣。尙喆曰。元子宮氣候。何如。上曰。一樣矣。命善曰。所御太涼。伏慮矣。上曰。屢日閉戶。頗覺鬱鬱矣。淸涼好矣。命善曰。湯劑進御後。諸節。若何。上曰。膈滯頓勝矣。命善曰。令醫官診候。何如。上曰。依爲。道炯等進伏診脈訖。奏曰。脈體大勝於昨日矣。命吉曰。脈度調均矣。文壽曰。脈體和緩矣。上曰。今日則養胃湯不可服矣。面部有浮熱。似是感熱未盡退矣。命善曰。今日則以昨日所進茶飮。更進好矣。上曰。依爲。命善捧茶飮以進。上進御後。醫官先退。上曰。卿家每以盛滿爲憂矣。向者金啓洛新除。又助一端矣。尙喆曰。感恩則極。而實不爲私家之幸也。存謙徽之熤等曰。向日順娩後。臣等今始入對矣。宗英之繁衍。自此可卜。慶忭曷已。上曰。有子又有女。儘可幸也。次對久未爲之。廟謨想多積滯矣。存謙曰。卽見訓鍊都監報備局辭緣。則以爲。本局軍餉不敷。雖在常年。每患不足。昨今兩年各道停退及以錢代捧之數。至於一千九百餘石。而癸未年保米代錢時。均廳米有送價取來之事。依癸未年例。米一千四百七十石。捧價發賣事。筵稟變通爲辭矣。頃以訓局軍變通事。右揆至有訓將與惠堂。退而更加商量。後日筵中。從長稟處之奏。而尙未停當。放料期限且迫。到今不可無卽速變通之擧。賑廳米發賣後。猶有餘儲云。且其貸下。則多有已行之例。爲先推移貸下。俾無軍料闕放之弊。而前頭以訓局給代條。移施還報。似爲兩便。以此分付。何如。上曰。依爲之。出擧條存謙曰。卽見平安監司鄭民始報備局辭緣。則以爲。慈母山城補城補餉等穀。自是城餉不虞之需。糶糴之際。不遵用舊蓄新之法。每分新穀。恒留舊穀。或有十年陳留者。或有七八年陳留者。見今留庫腐傷之穀。爲折米六千石零。而現發於各倉査實之時。故當該各庫監色。爲先從重懲治。防弊之道。釐正計料。而今此陳腐之穀。若不及今變通。將未免永棄。陳腐折米六千石零。以改色例趁今還分。待秋還捧爲辭矣。莫重城餉之若是陳腐。極爲駭然。而監色之懲治。後弊之釐正。旣自營門着意擧行。則今不必更爲指揮。而餉穀精實之道。莫如趁此時改色。依所請特爲許施。何如。上曰。右相之意。何如。熤曰。臣意亦如領相所奏同矣。上曰。依爲之。出擧條上曰。畿內雨澤。能無渴急之慮耶。廣州如何云耶。尙喆曰。姑無慮云矣。熤曰。內浦則渴急。嶺南少勝。湖南不如湖西云矣。存謙曰。目今都城。時患熾盛云。自前如此之時。行別厲祭矣。今番亦爲過行。何如。上曰。領府事之意。何如。尙喆曰。今年則姑不如前大熾。不必急行厲祭矣。上曰。諸大臣之意。如何。外方則先爲過行。好矣。命善曰。姑觀前頭。更爲稟處好矣。熤曰。臣見亦如是矣。上曰。豫則立矣。早爲之何妨乎。稍觀五六日。爲之各部報狀。則連爲申飭。可也。存謙曰。已報來者亦爲千餘名云矣。上曰。東村則乾淨云。然否。尙喆曰。然矣。徽之曰。燈夕觀光之人。減於平年云。亦可驗其熾盛矣。存謙曰。淮陽府使李敬養。聞其老母上京而篤老。侍下情理。有難久離。自前出補之臣。亦有許覲之例。孝理之下。敢此仰達矣。上曰。出補亦已經歲。今日政內移。如無當窠。遞付軍銜。可也。出擧條命書傳敎曰。政官牌招開政。上曰。向日宣傳官輩。以任聖說事伏閤。極可駭也。存謙曰。其爲首者。不可不飭勵矣。上曰。我國規模。貴文賤武。而自上視之。均是臣鄰。故予則果欲鎭安之矣。卿等則當尊體統立紀綱。武臣之如此。亦卿等之過也。熤曰。宣傳官則固不足責。而向者四武將聯疏。大關事體。外面觀之。有若壃域有事。安危所關者然。豈非大段駭擧乎。徽之曰。伏閤之宣傳官。罪亦不輕矣。上曰。卿等之言。亦好矣。予非不深思而然也。熤曰。李𡊠事亦駭然矣。私室酬酢。豈可筵奏乎。臣方欲仰請譴罰矣。上曰。不必然矣。事已止息。豈可更起爭端乎。熤曰。向者四武將聯疏。事殊涉驚怪。初接小報中疏槪。四元戎聯名而上章。似若有關國家時急大事。而及其疏本之出。不過是疲殘兩宣傳請汰事也。以此微事。至有聯疏之强聒。揆以事體。極爲未安。訓鍊大將具善復。禁衛大將李敬懋。御營大將徐有大。摠戎使李昌運竝從重推考。何如。上曰。將臣聯疏。事面至重。原疏措語。太欠疎略。所請不過汰去而止。反不若盛論儒生事之爲有據。到今卿之所奏。亦出於尊事體之意。諸將臣聞此。亦必受以爲罪。推考事。依爲之。出擧條熤曰。前兵判李𡊠。向於任嵂事。有損處義。臣欲筵請警責。而久未登對。今始仰達矣。任嵂所言。果如兵判所奏。則極爲駭妄。而不能於當面嚴責。乃以私室酬酢。至煩筵奏。此已屑越。而及夫嵂之供辭之出。所奏全歸爽實。在兵判之道。追思伊時酬酢。果是誤聞而錯奏者。則固宜自引其咎。乞被筵奏爽實之譴若是。嵂之供辭。出於粧撰。則亦宜更申前奏。仰請其供不以實之罪。於斯二者。居一於此。實是處義之所不容已。而徒然泯默。終無一言。其在責備之道。不可無警責。前兵判李𡊠。特施譴罷之典。以示規警之意。何如。上曰。罷職過矣。推考。可也。出擧條上曰。卿等爲朝廷何不賀乎。向日筵話。卿等見之乎。存謙曰。果已詳見。同朝喜甚矣。尙喆曰。月初恩敎。迄今感泣。欲報之德。粉糜奚及。第臣精力已衰。有無不關於朝廷。只有奉朝請一事。可以報全保之恩。臣雖以文字仰請。亦不過於此矣。上曰。此事不必更說也。存謙曰。洪判府則來詣闕外。而旣有犯染。不敢入來矣。上曰。過矣。命書傳敎曰。今日不爲仕進。承旨許遞。前望單子入之。又命書傳敎曰。摠管中時帶劇務人許遞。前望單子入之。又命書榻敎曰。進御順氣散一貼煎入。命退。諸臣以次退出。
정조 8년
行都承旨吳載純坐。行左承旨金尙集坐直。行右承旨朴祐源坐。左副承旨金思穆坐。右副承旨李時秀未肅拜。同副承旨洪仁浩坐直。注書沈晉賢仕一員未差。假注書朴能源仕直。事變假注書鄭觀輝仕。
정조 8년
傳于金尙集曰。傳敎頒布如是做錯。且於提問之下。推諉爲事。當該承旨遞差。當該有司堂上。爲先從重推考。當該郞廳。拿問處之。
정조 8년
朴祐源啓曰。備局有司堂上金華鎭徐有隣李在簡趙時俊。依下敎來待矣。傳曰。入侍。
정조 8년
朴祐源啓曰。京畿監司沈頤之依下敎來待矣。傳曰。入侍。
정조 8년
朴祐源啓曰。明日次對。兩司無進參之員。除在外外。未肅拜呈告人員。竝待開門牌招。何如。傳曰。允。
정조 8년
承旨前望單子入之。黃昇源洪仁浩落點。
정조 8년
有政。吏批。判書李在簡進。參判金夏材牌不進。參議趙鼎鎭進。行右承旨朴祐源進。以朴廣源爲副修撰。吳益煥爲宗廟令。沈公藝爲加平郡守。李太永爲豐基郡守。兼春秋單鄭重祿。
정조 8년
兵批。判書徐有隣進。參判鄭昌順病。參議鄭枋入直進。參知安聖彬病。行左承旨金尙集進。啓曰。兵使水使多窠。今當差出。而擬望之人乏少。同道水使及他道水使。已準朔未準朔守令。竝擬。何如。傳曰。允。以朴廣源爲全羅左水虞候。孫昌軫爲所斤僉使。副司直單趙興鎭李養鼎柳誼李延伋。副司果單李東稷朴廣源。
정조 8년
以昌原府使望單子。傳于洪仁浩曰。守令中擬入。
정조 8년
傳于金尙集曰。水使守令有闕之代。今日政差出。
정조 8년
傳于洪仁浩曰。坡州牧使長湍府使。今日政差出。
정조 8년
洪仁浩。以兵曹言啓曰。卽接五衛將廳牒報。則曹司五衛將林錫喆。除授過限。未肅拜云。依法典改差。何如。傳曰。允。今日政差出。
정조 8년
再政。吏批。以鄭彦衡爲昌原府使。朴澈源爲金溝縣令。李彦植爲甑山縣令。李弘遂爲寶城郡守。洪景游爲珍山郡守。李基讓爲文義縣令。李煜爲坡州牧使。鄭存中爲長湍府使。
정조 8년
再政。兵批。批以鄭宇淳爲曹司五衛將。李身敬爲宣傳官。金樂祐爲訓鍊主簿。孫相龍爲全羅兵使。李潤彬爲洪忠水使。李亨元爲全羅左水使。鄭觀采爲全羅右水使。徐濩爲群山僉使。同知單曺學臣柳瑞文爲龜山僉使。金振洙爲文城僉使。
정조 8년
傳于金尙集曰。召對爲之。
정조 8년
以孫克福囚單子。傳于洪仁浩曰。放送。
정조 8년
朴祐源。以兵曹言啓曰。卽接集春營入直哨官牒報。則月覲門南邊宮墻四間許。五更一點。因雨頹圮云。今紫門監。爲先以杻把子。堅實圍排。依例樹柵。把守軍兵。集春營入直御營軍十五名除出。限修築間。嚴加守直之意。分付。何如。傳曰。允。
정조 8년
朴祐源。以御營廳言啓曰。本廳分授月覲門南邊宮墻四間許頹毁處。集春營入直軍十五名除出把守事。自兵曹草記矣。集春營入直軍三十名內十五名。除出把守。則宮墻外巡邏。勢難分排。以出番摠戎廳作隊軍十五名。添入集春營。限修築間。使之晝夜輪回守直之意。敢啓。傳曰。知道。
정조 8년
洪仁浩。以戶曹言啓曰。今日群山聖堂漕船點檢時。各邑騎船監色。依例點考。則珍山監官色吏姓名及容貌。與成冊相左。實監色騎船。事目至嚴。而今此該邑之代送假監色。事極駭然。該郡守南殷老。依事目拿問處之。領運差使員群山僉使張成漢。亦不可無不能檢飭之罪。一體拿處。當該實監色。令本道照律重勘。以爲日後懲礪之地。何如。傳曰。允。
정조 8년
洪仁浩。以賑恤廳言啓曰。南部四十九契三千六百五十戶。北部四十五契三千六百八十八戶。減價發賣米一千二百五十一石十二斗。南部貧窮無依之類二百五十四戶。鰥寡獨三十八戶。北部貧窮無依之類一百戶。鰥寡獨三十五戶。白給米五十四石七斗五升上下。五部都民五巡發賣米及貧窮無依之類四巡。鰥寡獨三巡白給米。今日竝爲畢分給之意。敢啓。傳曰。知道。
정조 8년
金思穆。以義禁府言啓曰。時囚罪人李炡一原情公事判付內。考律草記勘放事。命下矣。李炡一段。洪忠監司申大升狀啓內。莫重漕船。不謹領護。以致敗沒。極爲可駭。其罪狀。令攸司稟處。罪取考律文。則續大典漕轉條有曰。不待順風發船。致有敗沒之患。則差使員拿問定罪。大明律不應爲條有曰。凡不應得爲而爲之。事理重者。杖八十。大典推斷條有曰。犯私罪。杖八十奪告身三等。犯枉法受贓外。笞杖竝收贖云矣。李炡一。杖八十收贖。奪告身三等。放送。何如。傳曰。允。如有功。減一等。
정조 8년
宣惠廳粘連啓目。泰安地漕船致敗領運差使員龜山僉使李炡一。護送差使員所斤僉使印時彦段。已自秋曹覆啓。今不擧論。護送將校監色。不善護送之罪。不可不懲。嚴刑放送爲白乎旀。他餘穀物。令該衙門稟處之意。旣自戶曹覆啓蒙允爲白有如乎。本廳段置。宜無異同。一體施行之意。分付何如。判付啓。依允。嶺南漕轉。元無生弊之端云矣。忽自近年。每有臭載之擧乙仍于。差員守令履歷。使之變通。令初擧行。必當十分惕念。而今又有此臭載。此蓋差員不能竭誠奉公之致。必須別例懲礪。可期無弊。該倉都差使員。問名先罷後拿爲良如敎。
정조 8년
義禁府啓目粘。向前李近胄曺翰振朴宗和等議處云云。使其下隷探問。院隷有不審之失。以此照律爲白乎旀。申暹段。渠以新進。廳中凡事。旣不參涉。則僚員之送探與否。未及問知。事勢似然。宜有參恕之道。而臣言不敢擅便。上裁。何如。判付啓。誠如其矣等所供。不可勒勘。曺翰振等放送爲旀。渠是入直右位。且兼承傳。廳中凡事。無不摠察。筵說之探問。果是下隷之所爲。渠不能禁斷。至有此喉院論罪之擧。不可白放。汰去放送爲旀。雖以注書言之。何不趁卽明査委折。忽於經宵之後。始乃往告堂上。今者囚供之粧撰。專由渠孱劣之致。假注書朴能源處。令政院。其事實。嚴加査問以啓爲良如敎。
정조 8년
洪仁浩啓曰。以宣傳官李近胄等議處公事判付內。雖以注書言之。何不趁卽明査委折。忽於經宵之後。始乃往告堂上。今者囚供之粧撰。專由渠孱劣之致。假注書朴能源處。令政院。其事實。嚴加査問以啓事。命下矣。問于假注書朴能源處。則以爲臣於十八日入侍筵退後。忽有吹螺赤。以宣傳官言。傳喝于臣曰。昨日宣傳官事。有何下敎乎。詳細通知爲言。故臣不勝驚駭。答以未知。峻辭退却。仍又招致解事吹螺赤。嚴加叱責曰。筵話事體。至重且大。雖以大臣之尊。猶不敢請問。則宣傳官何敢送伻探問乎。此必是年少武弁不識事體所致。汝歸言于行首宣傳官。後勿如是云云矣。今見宣傳官供辭。則專諉於下隷。有若初無干涉者然。果如所供。則事當卽卽還伻。以明其事實之不然。而其時則了無一言。及其對供也。始乃游辭粧撰。歸臣於誣人之科。臣於宣傳官。素無恩怨。豈敢以所不聞之說。白地構出。以爲陷人之計耶。伊時非不知卽告于堂上。而時過申後。未及商議。翌朝諸承旨仕進後。始爲往告。稽忽之罪。萬萬惶懍云矣。敢啓。傳曰。知道。渠甚迷暗孱劣。尋常談話。聲在喉間。尙不能分曉說道。渠供中曰。峻辭退却。曰嚴加叱責云云。殆不近理。何乃妄尊至此。然以渠對語。較彼口招。不但相左而已。偵探筵說。罪係罔赦。非理誣人。律有反坐。以此以彼。不可不更覈處之。況且送言行首宣傳官事。卽囚供所未有之說。令兵判行首宣傳官及伊日入直宣傳等處。待明朝嚴加査問。仍具意見。論理草記。可也。
정조 8년
持平韓用龜啓曰。請大靜縣爲奴罪人金壽賢。依律處斷。請興陽縣爲奴罪人河翼龍。珍島郡移配爲奴罪人金重得。亟令王府。設鞫得情。快正王法。請大靜縣定配罪人聖中。亟令王府。設鞫嚴問。期於得情。快正王法。請削版罪人有臣宗甲義駿。竝令王府。設鞫嚴問。依律處斷。請求禮縣移配罪人趙嵎。亟寢酌處之命。仍令王府。設鞫得情。快正王法。請薪智島荐棘罪人瑩中。設鞫嚴問。快施當律。請楸子島安置罪人李普行。亟令王府。拿鞫嚴問。請物故罪人國榮。亟施孥籍之典。請李義翊。更令王府。設鞫嚴問。期於得情。請金養淳。亟令王府。更爲設鞫。期於得情。請李義直。亟令王府。設鞫得情。快正典刑。請南海縣移配罪人任觀周。亟令王府。設鞫嚴問。期於得情。請捕廳罪人煥九。亟令王府。嚴加鞫問。快正典刑。答府曰。不允。第四件事第五件事第九件事第十件事。亟停勿煩。措辭見上
정조 8년
甲辰四月二十一日辰時。上御重熙堂。軍士房承旨入侍時。行右承旨朴祐源。記事官沈晉賢金鳳顯尹行任。二直提學徐有防。以次進伏訖。上曰。喜雨連宵。民事萬幸。今則似無不足之慮矣。祐源曰。非但麥農。畓農移秧之役。亦當爲之。誠爲多幸矣。上曰。備局有司堂上入侍。出榻敎又下敎曰。京畿監司入侍。出榻敎鳳顯承命出傳。命書傳敎曰。次對久未爲之。二十日次對。退定於明日。命退。諸臣以次退出。
정조 8년
甲辰四月二十一日酉時。上御誠正閣。召對入侍時。參贊官金尙集。同副承旨洪仁浩。侍讀官曺允大。檢討官李勉兢。檢校待敎尹行任。假注書朴能源。記注官金健修。記事官金鳳顯。以次進伏訖。上曰。兵判入侍。賤臣承命出。與兵曹判書徐有隣偕入進伏。上命仁浩書傳敎曰。堂下武臣積薪。不知爲幾許。此足以干和。近年夏冬大政。輒以經僉以下。次次遷敍事。飭諭申複。而銓曹未嘗着意疏滯。銓曹事誠慨然。然亦不可以一槪論。大抵守令異於邊將。先觀其人能否。未必徒循久次。銓曹以此藉口。渠輩坐此槁項。致使朝家本意。閼而不見施。可勝歎哉。東銓不但爲然。雖以西銓言之。久勤事例有曰。判主守部。每都目通融。各一人遷轉。武兼二人遷轉云云。此指邊將調用也。近來竝與邊將。而初不準數。如式遷轉。渠輩之沈屈。反不如楊州把摠。南陽哨官。可乎。且況渠輩俱是遐外貧不自振之類也。要沾斗祿。積苦求仕。及其入仕之後。備厥章服。圖得免新。業亦傾貲破産。而畢竟所得一麾。非所望。竝與乘障而累政累陳。若此而孰肯操弓業武也哉。擬待今夏都政。申諭選部。期於收用。今因邊將多窠思之。及今不諭。恐致後時。今番邊將見窠。以訓鍊判官主簿武兼宣傳官部將守門將。最久勤人。從自願擬入。來頭都政。善地窠與內三廳及各營將校等。參錯收用。無或如前沈屈事。嚴飭銓曹。又命書傳敎曰。麥秋已屆。閫任準瓜之代。許久儲闕。事體殊甚未妥。自今政次次差代事。分付。又命書傳敎曰。淮嘉兩倅。旣命內移。不必異同。文城僉使李集斗。今日政遞付京職。又命書傳敎曰。自是將種。人且勤幹。此等職任。每欲試之。閫任多窠。莫如今番收用。此正其時。義州府尹李亨元。今日政水使望備擬事。分付。又命書傳敎曰。旣是事目所載。有難撓改。邊將雖已拿來照律。民邑徒受曠官之弊。漕運事拿處守令邊將。竝改差。今日政差出。上曰。承旨前望單子入之。出榻敎仍命有隣先退。又命儒臣進前。讀國朝寶鑑。允大讀十七卷五十一編十五板訖。上命陳文義。允大曰。關防固是有國之所重也。今以先朝令甲觀之。至有關防緊要。毋得折受之敎。於此亦可以仰揣先朝重關防之聖意也。然而諸鎭軍務。近漸解弛。至於卒伍之訓鍊。器械之繕修。略不致意。便歸弁髦。方今國家昇平。保無他虞。而陰雨之備。不可疎忽。繼自今另飭關防諸鎭。着意修擧。毋踵前習。則非但措置之得宜。庶有緩急之可恃。伏願深留聖意焉。上曰。所陳好矣。下番亦陳之。勉兢曰。宮家折受之弊。自古皆然。雖以此事言之。統營之防啓。備局之請施。至以海防疎虞爲說。則其爲弊之端。槪可知矣。近世以來。各宮家結卜之廣占。賦稅之暴斂。害於民國。不一而足。自上曾已洞悉。此狀年前釐正。快祛百餘年弊瘼。結數一依古例。稅物不許私徵。臣於此。固常欽仰之不暇。而第伏念。爲日稍久。奸僞易滋。苟不能固守定式。時加檢察。則竊恐有始無終。又復如前。伏願聖上。深加體念。俾有永久遵守之效焉。上曰。所奏誠好矣。閣臣及參贊官。亦陳之。行任尙集曰。上下番所陳已悉。臣等亦何所達乎。上命退。諸臣以次退出。
정조 8년
行都承旨吳載純坐。行左承旨金尙集坐。右承旨未差。左副承旨未差。右副承旨李時秀坐直。同副承旨洪仁浩坐直。注書沈晉賢仕直一員未差。假注書朴能源仕。事變假注書鄭觀輝仕。
정조 8년
金尙集啓曰。明日常參經筵。取稟。傳曰。停。
정조 8년
李時秀啓曰。右承旨朴祐源。左副承旨金思穆。今日不爲仕進。卽爲牌招。何如。傳曰。許遞。前望單子入之。
정조 8년
傳于吳載純曰。大臣備局堂上引見。
정조 8년
傳于金尙集曰。未下直守令當日辭朝。
정조 8년
傳于金尙集曰。下直守令留待。
정조 8년
傳于金尙集曰。守令邊將留待。
정조 8년
傳于金尙集曰。留待守令邊將入侍。
정조 8년
以獻納李祖承。正言李尙度。掌令姜垣牌不進罷職傳旨。傳于洪仁浩曰。只推。
정조 8년
備忘記。坡州牧使李煜下直。長弓一張長箭一部片箭一部筒兒一箇賜給。
정조 8년
備邊司薦。以尹師國爲義州府尹。
정조 8년
李時秀。以弘文館言啓曰。新除授副修撰朴廣源。卽爲牌招察任。何如。傳曰。允。
정조 8년
洪仁浩。以兵曹言啓曰。以假注書朴能源問啓。傳曰。知道。渠甚迷暗孱劣。尋常談話。聲在喉間。尙不能分曉說道。渠供中曰峻辭退却。曰嚴加叱責云云。殆不近理。何乃妄尊至此。然以渠對語。較彼口招。不但相左而已。偵探筵說。罪係罔赦。非理誣人。律有反坐。以此以彼。不可不更覈處之。況且送言行首宣傳官事。卽囚供所未有之說。令兵判行首宣傳官及伊日入直宣傳官等處。待明朝嚴加査問。仍具意見。論理草記。可也事。命下矣。依傳敎。行首宣傳官邊慶遇。伊日入直宣傳官李近胄曺翰振朴宗和申暹等處。以批旨內辭意。嚴加査問。則邊慶遇。以爲。本廳大小事。無不聞知於行首。而伊日事則初無來告之事。翌日入直宣傳官等。拿處後。始爲聞知云。李近胄曺翰振朴宗和等以爲。筵話事體。至爲嚴重。而注書又是素昧之間。何敢生意於送人探問之計乎。伊日欲知李弘遠汰去傳旨之已下與否。果送吹螺赤於政院。以爲自下問知之計。而渠以愚迷之漢。乃於朴注書筵退之路。直問其啓下與否。而及其還告。不言此等委折。故泛然以不得探來知之矣。自堂后招致他吹螺赤以去。少頃還告曰。堂后朴注書。分付內。汝之宣傳官。何敢傳喝於注書乎。下隷欲爲嚴治。而特以宣傳官年少生疎之故。今姑參酌。歸言於汝宣傳官。後勿如是。可也云云。於是乎識得前去吹螺赤之問於朴注書之事。意以爲。文武間體統自別。而厥漢誤爲直問於注書。有若傳喝者然。故有此往復云云。而以此叱責厥漢而已。至於筵說二字。初不聞知。如或聞知。則雖甚迷劣。亦知事體之重。豈敢不卽地分疏。以明不然乎。此莫非迷劣昏暗之致。惶恐震懍。萬死無惜。而行首宣傳官許注書之言及云云。果未聞知。故亦不得送人往告于申暹。以爲。伊日旣在曹司間。故本事委折。果未聞知。而旣同入直。何敢發明云矣。筵話事體。何等嚴重。而身爲宣傳官。送人探問。若是容易。事未前聞。已極駭痛。而及其事覺之後。乃敢歸罪下隷。嚴問口招。專事呑吐。至于今日。略陳委折。而終不首實。又以筵說二字初不聞之等語。粧撰爲說。設如渠輩之言。前去吹螺赤。非渠所使。而有所駭妄之事。則及聞注書招致他吹螺赤。分付之後。所當嚴治前去吹螺赤之罪。仍卽請謁於承旨。以明其渠不送喝之狀。而兩日泯默。終無一笞之加於厥漢。又無一言之出於其口。金吾取招。本曹嚴問。俱出特敎。而一例牢諱。每每歸罪於下隷。由前則罪在縱恣。由後則跡涉欺隱。此不嚴懲。大關紀綱。李近胄等三人。合置重律。申暹則雖是曹司。旣同入直。邊慶遇則雖以李近胄等所告言之。吹螺赤之不爲往告。不無所據。而旣居一廳之首。常時不能檢飭之罪。在所難免。竝當分輕重請勘。而旣有嚴加査問。仍具意見論理草記之命。上裁。何如。傳曰。探問筵說。何如。探問傳旨啓下。罪案輕重自別。此二段中分明覈出。可以決處。訓將時帶判金吾。詳知本事。卿與訓將齊會。更加詳査。具意見草記。可也。
정조 8년
洪仁浩。以兵曹言啓曰。本曹草記批旨內。探問筵說何如。探問傳旨啓下。罪案輕重自別。此二段中分明覈出。可以決處。訓將時帶判金吾。祥知本事。卿與訓將齊會。更加詳査。具意見草記。可也事。命下矣。依傳敎。臣與訓將同坐。更爲嚴加査問於李近胄等處。則一如前說。無所異同。而皆以爲。非但筵說事體之自來嚴重。前後禁令。亦常聞知。則雖在親熟之同僚。不敢探問。況於素昧之記注。乃送迷劣下隷。肆然探問於注書筵退之路乎。伊日承傳宣傳官望單子修呈。一時爲急。而李弘遠汰去傳旨已下與否。末由知得。累送下隷於政院。有所探問於院屬。而終未得其詳。日勢漸晩。不勝惶悚。親呈承傳單子於政院。又以傳旨未下。以致退却。故更送下隷。必令知得而已。抑何意思。要探筵話於注書。自陷罔測之科乎。屢次嚴問之下。雖不敢歸罪於下隷。而毋論下隷之駭妄與否。矣身等之所欲知者。乃是傳旨。實非筵話。若有一毫彷彿之事。則亦何敢重犯欺天之罪。罪上添罪乎云云。而極口發明。大抵渠輩發明之言。固不足取信。今若窮査乃已。則不得不推問於下隷。而以隷證官之有傷事面。金吾議讞。不無所據。若就今日所告者觀之。伊日渠輩之必欲知得者。亶在於李弘遠汰去傳旨之下與不下。而日勢向晩之後。親呈承傳單子。未免退却云爾。則事屬傳旨。有足爲自明之端。然傳旨若下於政院。則自當知委本廳。而不此之等待。累次送人。多般探問。乃使下隷。至有直問注書之境。縱曰探問傳旨。其罪有難容恕。其所嚴勘。在所不已。而況其事狀。與政院論啓。不啻相左。臣等承命齊會。反復詳査。而實無知得之路。不勝惶恐之意。敢啓。傳曰。待注書更爲問啓。卿等論理議處。可也。
정조 8년
洪仁浩啓曰。因兵曹草記批旨。注書更爲問啓事。命下矣。依下敎。問于假注書朴能源處。則以爲。臣於伊日筵退之後。吹螺赤之來探筵中下敎。非臣一人之獨聽而已。堂后諸僚。無不參聞。假使臣昏謬誤聽。同坐諸人。亦豈皆誤聽乎。宣傳官供辭中。乃是傳旨。實非筵話云者。誠所未曉。其所謂筵中下敎。非筵話而何。傳旨啓下。初無來探之事。果若以傳旨事來問。則彼何必探問記注。臣何必往傳承宣。至煩上達。而亦安用招致吹螺赤。以後勿如是之意。使之往傳于行首宣傳官乎。到今追思。實無一毫之爽實。此外無他可達之辭。而緣臣昏劣。見侮於彼。雖是十分無疑。乃欲一味粧撰。隱然歸臣於誣人之科。屢煩問啓之命。不勝惶恐之至云矣。敢啓。傳曰。知道。本事宜問於廳隷。官隷等分自別。不可以此證彼。而往言行首之說。注書旣曰分明言之。該隷之不傳。行首之未聞。果何委折乎。此則査問該隷。元無對證之嫌。此問啓出給兵曹。出意見詳査。仍令論理草記。
정조 8년
洪仁浩。以兵曹言啓曰。假注書朴能源問啓批旨內。本事宜問於廳隷。官隷等分自別。不可以此證彼。而往言行首之說。注書旣曰分明言之。該隷之不傳。行首之未聞。果何委折乎。此則査問該隷。元無對證之嫌。此問啓出給兵曹。出意見詳査。乃令論理草記事。命下矣。依傳敎。當該吹螺赤宋宗得捉入。出意見發問目詳査。問目內。注書旣以往傳於行首宣傳官之意。有所分付。則汝當依其分付。卽爲往傳。而行首則初無聞知之事云。毋論巨細。有事則牌頭吹螺赤。往告於行首。自是本廳規例。則汝於聽分付之後。不爲傳說於牌頭。使之擧例。緣何曲折。特敎嚴問。事體自別。毋敢隱諱。從實直告。宗得所供內。伊日注書。果以往傳於行首之意。分付。故卽爲來告於入直官員。而至於行首。則牌頭吹螺赤。適不在。矣身亦汨於使喚。未及往告。只言于入直。此莫非矣身年少迷劣之致。罪合萬死云矣。大抵本事輕重。只在於探問筵話。探問傳旨之間。而旣係以隷證官。不得窮査。至於不爲往傳於行首事。宗得雖托以汨於使喚。往傳入直官員時行首云云。入直官員。元無聞知之事云。聞與不聞間。若欲査得則有傷事面。與前無異。實未知如何得當矣。蓋輕重所關處。恐罹重律。其所隱諱。不是異事。而若其往傳行首一句語聞不聞。別無所關。而宣傳官輩。皆以初不聞知爲辭。誠莫曉其故。以此以彼。宗得之聽分付於注書。果爲的實。行首宣傳官之不得聞於宗得。亦爲分明。而若其中間委折。旣難更査。揆以事體。責在官員。當該入直人。竝從重勘處。何如。傳曰。允。
정조 8년
洪仁浩。以都摠府言啓曰。今日入直內三廳武兼禁軍及軍兵等。當爲中日習射。而雨勢如此。不得爲之之意。敢啓。傳曰。知道。
정조 8년
李時秀。以漢城府言啓曰。涉疑疾方痛死亡出幕之類。日前書啓後。新舊病人中向差還入。始痛方痛死亡。出幕及兩署出幕之類。一依各部該署所報。列錄書入之意。敢啓。傳曰。知道
정조 8년
領府事金尙喆箚曰。伏以。臣家之至今曲保。是誰之恩。是誰之德。高山深海。不足以喩此隆渥。損體捨命。不足以答此洪造。若臣之事我聖明。今十年于玆矣。顧復如父母而猶恐孺子之入井。庇覆如天地而或慮虛舟之觸浪。必使之扶持而全安之。臣非木石。豈無感激一死之心。而臣固不肖。未能有片言半事酬報涓埃。重以年紀衰暮。神精昏耄。不知不覺之中。無適無莫之間。顚錯妄率。奚止一二。雖以前春鄭妻處分後筵奏言之。我聖上豈或以此賊之貫盈罪惡。有一分可恕哉。特聖意所在。與聖祖所以處龍妻者。前後同符。臣未能齊聲爭執。而至於傳敎之不由喉院。有違常格。故略陳憂慨之忱。奏對之際。輕重失序。公議之以此罪臣。臣亦何辭可解。反省蹙伏。只自日夕訟愆。千萬不自意。以日月容光之照。施乾坤體物之仁。親疎物我之所共棄。而惟殿下拯濟之。剖心刺腹之所難明。而惟殿下曲察之。咫尺宮筵。洞然開諭。必欲全保世臣。調娛世道。恩言溫諄。德意藹然。有足以孚豚魚而貫金石。此不獨爲臣等地。凡厥聽聞。莫不感歎。況在臣心。尤何爲懷。臣於此。仰戴聖恩。俯訟臣罪。惝怳若夢。衷情抑塞。自不覺語未成聲。淚自盈睚。臣雖卽日滅死。萬萬無復恨矣。在臣道理。何敢爲唐突煩聒之計。而第念臣家之致此罪戾。職由過福之災。以臣寒門單族。父子叔姪竝列華顯。上天之雨露偏霑。一室之金紫交映。盈虛消息。聖訓孔昭。人鬼猜怒。物理皎然。今若不念履滿之戒。終陷罔測之科。則雖以止慈之聖念。亦何以隨處曲庇也。爲今息補之道。唯在宿願之必遂。區區切至之私。不翅大防之決不可毁。癃病之決不可强而已。噫。臣是朝暮人耳。一身進退。在公朝不足有無。於私門亦何損益。而與其沒廉夜行。毋寧刊名朝籍。爲一分自處之道。斷斷此心。庶幾天日鑑臨。玆將前席未畢之辭。乃敢流涕陳之。伏乞聖明。諒臣懇之非出矯飾。察臣情之宜在矜憐。特許臣休致之請。實我聖上終始生成之至恩大德。瞻望觚稜。臣不勝伏地竢命之至。取進止。答曰。省箚具悉卿懇。引年之請。日上十箚。予所準擬以待之者。卽勿辭二字矣。向來事。豈或追提。卿之本心。予惟知之。聞諸宮筵酬酢。卿必諒悉。卿須安心勿辭。乃傳曰。此批答。遣史官。傳諭于領府事。
정조 8년
大司憲蔡弘履疏曰。伏以。臣於見職。豈有一半分堪承之望。已試蔑效而屢叨恩旨。有除輒膺。而視以宿趼。此雖出於感激恩私。而每自循省。常切愧懼。日前新除。又下於千萬夢想之外。署座有命。天牌踵至。不敢言私。連日詣臺。少伸叨謝之忱。而第臣七耋偏母。素抱貞疾。長時奄奄之中。又患毒痁。首尾數旬。粥飮全癈。眞元大陷。風眩宿症。種種昏窒。日加一日。目下症形。實有難支之慮。臣以終鮮之身。左右扶將。夙宵煎泣。雖於房闥之間。萬無暫離之勢。召牌之下。趨膺無路。冒進血懇。仰瀆崇聽。伏乞天地父母。俯垂矜諒。遞臣所帶之職。以便救護。治臣逋慢之罪。以肅朝綱。千萬幸甚。答曰。省疏具悉。卿其勿辭。救護母病。
정조 8년
行副提學徐有防。執義姜。司諫申致權。應敎李魯春。掌令李碩九姜垣。持平韓用龜。校理李謙彬沈基泰。副校理金啓洛曺允大。正言洪樂淵李尙度。修撰成種仁李勉兢。副修撰趙濟魯啓曰。請黜置罪人鄭致達妻爲先還配海島。仍令王府。快正典刑。以洩神人之憤。請黑山島圍籬安置罪人龜柱。設鞫嚴問。快正王法。請物故罪人德相。亟施孥籍之典。答三司曰。不允。
정조 8년
執義姜。司諫申致權。掌令李碩九姜垣。持平韓用九。正言洪樂淵李尙度啓曰。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典趾賊等凶種之年未滿者。待其稍長。卽施邦刑。俾絶凶逆易種養禍之患。請楸子島荐棘罪人最中。更令王府。拿致設鞫。期於得情。快正王法。請亟寢煥億島配之命。仍令王府。加刑得情。快施王章。請湖西營獄散配諸罪人等。放送及出陸減等之命。一竝還寢。仍令王府。設鞫嚴問。快施當律。請島配罪人貞采。亟令王府。更爲設鞫。快正王法。答兩司曰。不允。
정조 8년
正言洪樂淵啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。快正王法。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請金甲島爲奴罪人克泰。泗川縣定配罪人萬赫。更令王府。嚴鞫得情。快正王法。請還寢遠竄罪人安兼濟放送之命。仍令王府。設鞫嚴問。期於得情。依律處斷。請恒善支屬。亟命散配。時謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。快施當律。請巨濟府絶島安置罪人朴宗集。亟令王府。拿鞫得情。施以當律。請減死定配罪人德秀。亟令王府。更加嚴鞫。快正王法。請逆賊尙魯。亟施孥戮之典。請物故罪人國榮。亟施孥籍之典。請爲奴罪人夢獜。定配罪人崔鍾岳。放送罪人鄭聖休。亟令王府。更爲設鞫。期於得情。各施當律。請島配罪人崔光泰金天欽。亟令王府。設鞫得情。快正典刑。請甲山府竄配罪人樂彬。亟令王府。設鞫嚴問。施以當律。請義翊。更令王府。設鞫嚴問。期於得情。快正王法。請還寢煥程發配之命。仍令王府。竝囚煥程煥九。嚴訊取服。各施當律。答院曰。不允。第三件事第五件事第十五件事。亟停勿煩。措辭見上
정조 8년
甲辰四月二十二日巳時。上御誠正閣。下直守令入侍時。同副承旨洪仁浩。假注書朴能源。記注官金健修。記事官金鳳顯。淮陽府使金載人。長湍府使鄭存中。坡州牧使李煜。金海府使田光說。寶城郡守李弘遂。文義縣令李基讓。甑山縣令李彦植。金溝縣令朴澈源。文城僉使金振洙。所斤僉使孫昌軫。龜山僉使柳瑞文。以次進伏訖。上曰。守令次次進前。奏職姓名。可也。金載人鄭存中進奏訖。命退。李煜進奏訖。上曰。連歲凶歉。坡州尤甚。須下去盡心也。田光說進奏訖。上曰。爾之治績。予素稔知。無更問之事。須下去善爲之。李弘遂進奏訖。上曰。兩年私賑。誠意可尙。況爾是大院君支派。可貴矣。須下去善爲之。李基讓李彦植朴澈源進奏訖。上曰。爾等善爲部官。勞績良多。故不問七事。須下去勤勉。一如在部官時。可也。命退。仍謂金振洙孫昌軫柳瑞文曰。鎭守關防。不輕而重。爾等須愼旃。仍命退。諸臣以次退出。
정조 8년
甲辰四月二十二日未時。上御誠正閣。左承旨入侍時。行左承旨金尙集。記事官沈晉賢。記注官金健修。記事官尹行任。以次進伏訖。上曰。將臣以本營事出城外。則仍佩符往來乎。前例使之考入。仍命退。承史以次退出。
정조 8년
甲辰四月二十二日酉時。上御誠正閣。召對入侍時。參贊官李時秀。侍讀官曺允大。檢討官成種仁。閣臣尹行任。記事官沈晉賢。記注官金健修。記事官金鳳顯。以次進伏訖。上曰。坐直承旨入侍。出榻敎賤臣承命出傳。與同副承旨洪仁浩偕入。允大讀國朝寶鑑十三卷十六板。止十八板。種仁讀止二十一板。上曰。各陳文義。可也。允大曰。先從本源克致和平八字。卽當時儒臣仰勉聖學之語也。如欲於本源上。克致和平之工。則非涵養無以得力。蓋涵養與省察相對。論心學問工程。固當交須竝進。不可有所偏重。而畢竟涵養較重於省察。如中庸所云尊德性道問學之以尊性爲重也。殿下若於本源之地。益懋涵養之工。則涵養旣熟。而省察愈精矣。伏願體念焉。上曰。最好矣。舊抄啓文臣。未及講中庸矣。此言儘好。但尊德性道問學。不可分輕重看也。種仁曰。治心二字。爲萬事之源。蓋此心不治。則無以爲進學之基。亦無以爲行政之本。而至於身上攝養之要。亦必先治其心。今以先朝儒臣之箚觀之。其以治心。爲治病之本者。良以是也。今我殿下。聖工超詣。涵養有素。涓蜎濩蠖之間。所以修其基而澄其源者。不待仰勉。固已欽頌。而第念注措之際。過用心力。機務之間。太費精神。至於今番殺獄文案。不勝其繁多。而殿下每自親閱。或至徹漏。此雖出於我殿下審愼刑獄之至意。而實有妨於聖體將攝之方。日前聖人所愼。亦未必不由於此。此不但區區愚慮。方寸之地。常少寧靜之時。則不亦有異於古聖王治心之要乎。伏願深留聖意焉。上曰。好矣。行任曰。上番涵養之說。下番保嗇之請。皆好矣。竝爲體念。是臣之望也。時秀曰。臣適因文義。有所仰達者矣。昔在肅廟朝庚辰。諸道饑饉全歿者。糴穀蕩滌。爲七千七百餘石。蓋因全歿之民。指徵無處故耳。數年以來。荐値歉荒。停退之恩。蠲減之命。無歲不下。其數不啻累萬。德意惻怛。同符聖祖。中外民庶。孰不感戴。目今雨暘均適。來頭年事。庶期豐登。屢年停退之穀。皆將次第收捧矣。第念饑饉疾疫之餘。難保無全歿之民。如此之類。其所憖恤。宜無異於災歲。臣意則。申飭諸道。預先區別。俾無混徵之弊。似好。故敢此仰達矣。上曰。出擧條令廟堂稟處。可也。出擧條允大曰。繼講冊子。不可不預定矣。上曰。前例有預定之規。有臨時下敎之例。姑置之。可也。命退。諸臣以次退出。
정조 8년
行都承旨吳載純坐。行左承旨金思穆坐。右承旨趙尙鎭坐直。左副承旨李時秀坐。右副承旨奇彦鼎在外。同副承旨洪仁浩坐。注書沈晉賢仕一員未差。假注書朴能源仕直。事變假注書鄭觀輝仕。
정조 8년
趙尙鎭啓曰。明日常參經筵。取稟。傳曰。停。
정조 8년
趙尙鎭啓曰。日次儒生殿講。二十六日爲之事。命下矣。處所以何處爲之乎。敢稟。傳曰。宣政殿爲之。
정조 8년
傳于金思穆曰。京畿上京守令來待。
정조 8년
承旨前望單子入之。趙尙鎭落點。
정조 8년
吳載純啓曰。新除授右副承旨奇彦鼎。時在全羅道光州地。斯速乘馹上來事下諭。何如。傳曰。依啓。
정조 8년
趙尙鎭。以禁衛營言啓曰。本營牙兵宋景賢。私獵於懿昭墓近處。豹虎一頭捉納。木七疋依例施賞。虎則封進之意。敢啓。傳曰。知道。
정조 8년
洪仁浩。以義禁府言啓曰。李炡一。杖八十收贖。奪告身三等。照律草記批旨內。如有功。減一等事。命下矣。李炡一無功之意。敢啓。傳曰。知道。
정조 8년
洪仁浩。以義禁府言啓曰。珍山前郡守南殷老拿問處之事。傳旨。啓下矣。南殷老自任所未上來云。依例發遣府羅將。拿來。何如。傳曰。待待命拿囚。
정조 8년
洪仁浩。以義禁府言啓曰。在謫遭親喪者。給暇歸葬。載在法典矣。咸鏡道會寧府定配罪人鄭義誠。今月二十二日。遭母喪云。依法典歸葬間給由。過葬後還發配所。何如。傳曰。允。
정조 8년
執義姜。司諫申致權。掌令李碩九姜垣。持平韓用龜。正言洪樂淵李尙度啓曰。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典趾賊等凶種之年未滿者。待其稍長。卽施邦刑。俾絶凶逆易種養禍之患。請楸子島荐棘罪人最中。更令王府。拿致設鞫。期於得情。快正王法。請亟寢煥億島配之命。仍令王府。加刑得情。快施王章。請湖西營獄散配諸罪人等。放送及出陸減等之命。一竝還寢。仍令王府。設鞫嚴問。快施當律。請島配罪人貞采。亟令王府。更爲設鞫。快正王法。答兩司曰。不允。
정조 8년
掌令姜垣啓曰。請大靜縣爲奴罪人金壽賢。依律處斷。請興陽縣爲奴罪人河翼龍。珍島郡移配爲奴罪人金重得。亟令王府。設鞫得情。快正王法。請大靜縣定配罪人聖中。亟令王府。設鞫嚴問。期於得情。快正王法。請削版罪人有臣宗甲義駿。竝令王府。設鞫嚴問。依律處斷。請求禮縣移配罪人趙嵎。亟寢酌處之命。仍令王府。設鞫得情。快正王法。請薪智島荐棘罪人瑩中。設鞫嚴問。快施當律。請楸子島安置罪人李普行。亟令王府。拿鞫嚴問。請物故罪人國榮。亟施孥籍之典。請李義翊。更令王府。設鞫嚴問。期於得情。請金養淳。亟令王府。更爲設鞫。期於得情。請李義直。亟令王府。設鞫得情。快正典刑。請南海縣移配罪人任觀周。亟令王府。設鞫嚴問。期於得情。請捕廳罪人煥九。亟令王府。嚴加鞫問。快正典刑。答府曰。不允。第四件事第五件事第九件事第十件事。亟停勿煩。
정조 8년
正言李尙度啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟令王府。設鞫得情。快正王法。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請還寢遠竄罪人安兼濟放送之命。仍令王府。設鞫嚴問。期於得情。依律處斷。請恒善支屬。亟命散配。時謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。快施當律。請巨濟府絶島安置罪人朴宗集。亟令王府。拿鞫得情。施以當律。請減死定配罪人德秀。亟令王府。更加嚴鞫。快正王法。請逆賊尙魯。亟施孥戮之典。請物故罪人國榮。亟施孥籍之典。請爲奴罪人夢獜。定配罪人崔鍾岳。放送罪人鄭聖休。亟令王府。更爲設鞫。期於得情。各施當律。請島配罪人崔光泰金天欽。亟令王府。設鞫得情。快正典刑。請甲山府竄配罪人樂彬。亟令王府。設鞫嚴問。施以當律。請義翊。更令王府。設鞫嚴問。期於得情。快正王法。請還寢煥程發配之命。仍令王府。竝囚煥程煥九。嚴訊取服。各施當律。答院曰。不允。第三件事第五件事第十五件事。亟停勿煩。措辭見上
정조 8년
甲辰四月二十三日辰時。上御誠正閣。右副承旨入侍時。右副承旨李時秀。假注書朴能源。記注官金健修。記事官金鳳顯。以次進伏訖。上曰。新除授承旨奇彦鼎承牌乎。兼春秋出去。知入。可也。健修出問。以光州在外之意還奏。上曰。京畿上京守令幾何。來待者幾人。注書出去。知入。可也。賤臣承命出問。回奏曰。京畿守令上京者。卽廣州仁川富平衿川四倅。而廣尹一人。已爲來待。餘未及待令矣。上曰。藥房提調入來乎。知入。可也。健修出問。以今日不爲入來之意還奏。上曰。昨日箕營債錢擧條及御將所奏擧條。持入。可也。賤臣承命捧入。上曰。箕營擧條批旨中。難捧之弊四字。以病民之端。改書。仍卽分付備局。御將擧條。以詢問擧條。改釐正以入。仍命退。諸臣以次退出。
정조 8년
甲辰四月二十三日巳時。上御誠正閣。右副承旨與廣州府尹入侍時。右副承旨李時秀。廣州府尹金宇鎭。記事官沈晉賢。記注官金健修。記事官金鳳顯。以次進伏訖。上曰。雨澤。如何。宇鎭曰。麥則快蘇。畓農亦好矣。上曰。畢賑乎。宇鎭曰。十七日已畢矣。上曰。藥房副提調持湯劑入侍。出榻敎又下敎曰。同副承旨與來待守令入侍。出榻敎賤臣承命出傳。副提調吳載純捧湯劑以入。同副承旨洪仁浩與仁川府使李遠培。富平府使尹光裕偕入進伏。上進御湯劑後。命守令進前。奏職姓名。遠培奏職姓名。上曰。麥農。如何。遠培曰。雨澤適中。麥之病者已蘇。畓農亦皆趁期移秧矣。上曰。何番畢移秧乎。遠培曰。五月望後則可以畢移矣。上曰。兩麥。孰勝乎。遠培曰。秋麥勝矣。上曰。民情。如何。遠培曰。今則早麥已刈食。雨亦善來。故民情晏如矣。命退。光裕進。奏職姓名。上曰。農形。如何。光裕曰。今番雨澤後。早移秧已盡爲之。乾播畓已立苗矣。上曰。兩麥。孰勝。光裕曰。皆善爲矣。上曰。民情。如何。光裕曰。雨澤後民情大安矣。命退。諸臣以次退出。
정조 8년
甲辰四月二十三日酉時。上御誠正閣。禮房承旨入侍時。參贊官趙尙鎭。侍讀官金啓洛。檢討官成種仁。檢校待敎尹行任。假注書朴能源。記注官金健修。記事官車亨衢。以次進伏訖。上命讀國朝寶鑑。啓洛讀第十八卷五十四編一板二板。種仁讀自三板止九板。上命陳文義。啓洛曰。今玆寶鑑一書。與他史蹟。體面自別。固不敢逐段論奏。而惟我殿下。以先志遹追之孝。成列聖未遑之事。旣命編輯。又此進講。此實唐宗拱讀政要。宋朝親講寶訓之意也。肆昔明臣之奏。有曰。遠稽古訓。不若近事之可徵。蓋心法相傳之要。成憲常監之道。俱在是書。尤益切近。伏願殿下。一政一事。動法祖宗。不惟講讀之是務。而必以體行二字。深留聖意焉。上曰。所奏好矣。下番亦陳之。種仁曰。今以副提學李塾箚本觀之。天下事無出於一實字。蓋心者事之本。而此心不實。則事皆虛僞。大抵問學之成就。政事之修擧。咸由於實心做去。而雖曲技小藝。苟無實心。亦無所成。然則實心之爲萬事樞紐。槪可見矣。惟此八實字箚語。何莫非出治要道。而第其切近之謨。尤在於實立志三字。伏願深留聖意焉。上曰。所陳甚好。閣臣參贊官亦陳之。行任尙鎭曰。上下番所奏已悉。臣等有何所達乎。上曰。同副承旨入侍。仁浩進伏。上曰。決獄案多誤字。以此草本。更爲正書以入。可也。仍命退。諸臣以次退出。
정조 8년
行都承旨沈豐之未肅拜。行左承旨金尙集坐。右承旨李致中未肅拜。左副承旨趙尙鎭坐。右副承旨李時秀坐直。同副承旨洪仁浩坐直。注書沈晉賢仕一員未差。假注書朴能源仕直。事變假注書鄭觀輝仕。
정조 8년
傳于金尙集曰。提調持湯劑入侍。
정조 8년
承旨前望單子入之。沈豐之李致中落點。
정조 8년
傳于洪仁浩曰。俄有所下傳敎。明日次對。如不來會。以本司坐起擧行。依傳敎辭意。另加董飭之意。備郞發牌。傳諭大臣。
정조 8년
李時秀啓曰。因兵曹草記。當該入直宣傳官。竝從重勘處事。允下矣。何傳旨捧入乎。敢稟。傳曰。知道。雖以再次問啓時所對推之。廳隷之言。可知其十分未瑩。大抵筵中下敎。有無送喝問之云爾。則注書之執以爲言曰。探問筵話。似非異事。而宣傳官之抵死發明。以只問傳旨書下與否云者。亦不是異事。然無論本情之如此如彼。注書所執。出於據理守經。宣傳官納供。不免粧撰糢糊。卽此可決立落。至於探問筵話。決知非渠輩所爲。不可以此罪勒勘。伊日入直行首宣傳官汰去。該廳隷。令攸司科治。可也。
정조 8년
傳于洪仁浩曰。再昨賓筵。以方痛出幕人中。貧窮之類給糧資活事。因京兆長言。纔已許施。而更思之。糧資雖給。住接無所。萬有一因此添痛致斃。是則死非其命也。寧不矜惻。籌坐旣命明朝來會。招致賑郞及三營從事官。糧資則着念顧助。無或虛實相蒙。病幕則各其字內營門。與賑廳眼同。優給空石長木等物。以爲結構奠接。俾免風雨觸冒之患。筵臣或云。郊外。各有接置病者。擔當救療之主人云。而無依託之人。亦安保其必無。如是申飭之後。該堂及該大將。或有不勤奉行之弊。當隨現重勘。以此嚴飭。且古有是例。豈非修擧之一端乎。依古例。自廟堂。間數日發遣伶俐郞廳。抽栍摘奸。若有不勤處。小則嚴加申飭。大則草記論罪。文備郞亦爲啓下。使之輪回發送。因是而又有提飭者。明知其瘟癘。然後出送城外。自是不易之典。而昨聞承宣言。外感之微痛者。輒皆歸之涉疑之疾云。如是之際。部屬作挐閭里。必多有之。除非十分分明。勿令出送郊幕事。京兆及各部郞官處。亦令一體嚴飭。廟堂擧行勤慢。當分遣史官。或宣傳官考察。竝令知悉。中外何異。枚擧今下傳敎。嚴飭諸道。皆令惕念賙恤事。卽爲行會。
정조 8년
義禁府啓目。領運差使員群山前僉使張成漢原情云云。傳旨內辭緣。泛稱遲晩。刑推得情。何如。判付啓。除刑推考律勘處爲良如敎。
정조 8년
行副提學徐有防。執義姜。司諫申致權。應敎李魯春。掌令李碩九姜垣。持平韓用龜。校理李謙彬沈基泰。副校理曺允大金啓洛。正言洪樂淵李尙度。修撰成種仁李勉兢。副修撰趙濟魯啓曰。請黜置罪人鄭致達妻爲先還配海島。仍令王府。快正典刑。以洩神人之憤。請黑山島圍籬安置罪人龜柱。設鞫嚴問。快正王法。請物故罪人德相。亟施孥籍之典。答三司曰。不允。
정조 8년
掌令李碩九啓曰。請大靜縣爲奴罪人金壽賢。依律處斷。請興陽縣爲奴罪人河翼龍。珍島郡移配爲奴罪人金重得。亟令王府。設鞫得情。快正王法。請大靜縣定配罪人聖中。亟令王府。設鞫嚴問。期於得情。快正王法。請削版罪人有臣宗甲義駿。竝令王府。設鞫嚴問。依律處斷。請求禮縣移配罪人趙嵎。亟寢酌處之命。仍令王府。設鞫得情。快正王法。請薪智島荐棘罪人瑩中。設鞫嚴問。快施當律。請楸子島安置罪人李普行。亟令王府。拿鞫嚴問。請物故罪人國榮。亟施孥籍之典。請李義翊。更令王府。設鞫嚴問。期於得情。請金養淳。亟令王府。更爲設鞫。期於得情。請李義直。亟令王府。設鞫得情。快正典刑。請南海縣移配罪人任觀周。亟令王府。設鞫嚴問。期於得情。請捕廳罪人煥九。亟令王府。嚴加鞫問。快正典刑。答府曰。不允。第四件事第五件事第九件事第十件事。亟停勿煩。
정조 8년
正言洪樂淵啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。快正王法。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請還寢遠竄罪人安兼濟放送之命。仍令王府。設鞫嚴問。期於得情。依律處斷。請恒善支屬。亟命散配。時謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。快施當律。請巨濟府絶島安置罪人朴宗集。亟令王府。拿鞫得情。施以當律。請減死定配罪人德秀。亟令王府。更加嚴鞫。快正王法。請逆賊尙魯。亟施孥戮之典。請物故罪人國榮。亟施孥籍之典。請爲奴罪人夢獜。定配罪人崔鍾岳。放送罪人有源鄭聖休。亟令王府。更爲設鞫。期於得情。各施當律。請島配罪人崔光泰金天欽。亟令王府。設鞫得情。快正典刑。請甲山府竄配罪人樂彬。亟令王府。設鞫嚴問。施以當律。請義翊。更令王府。設鞫嚴問。期於得情。快正王法。請還寢煥程發配之命。仍令王府。竝囚煥程煥九。嚴訊取服。各施當律。答院曰。不允。第三件事第五件事第十五件事。亟停勿煩。措辭見上
정조 8년
甲辰四月二十四日午時。上御重熙堂。藥房提調持湯劑入侍時。提調金華鎭。行左承旨金尙集。記事官沈晉賢。記注官金健修。記事官尹行任。以次進伏訖。上進御湯劑後。華鎭曰。進御此藥後。膈氣。何如。上曰。有效無害矣。華鎭曰。調理之劑。則此藥儘好矣。上曰。副提調不爲仕進乎。尙集曰。不進矣。上命書傳敎曰。呈病及在外承旨許遞。前望單子入之。上曰。箕營散債事。日昨登對。已有許施之命。而第聞箕營各廛。近甚凋殘。散貸之後。如或反爲逋欠。則豈不爲民弊乎。是故批答亦措辭爲之矣。提調旣經道伯。意見。如何。華鎭曰。臣之待罪箕營時。已云比前凋殘。故所謂立廛。只餘二房矣。其後三年之間。又減一房云。推此可知其漸就殘弊。而今此箕伯狀請則異於給債。果若逐年捧息。充其元數後。卽爲蕩滌。則庶無末稍之弊矣。上曰。廣禮橋越邊新入之民。每請席子契貢物矣。近聞又造舍云。初無朝家勸入之令。而如是爲之。畢竟生活之道。仰恃於朝廷。民習誠可痛矣。華鎭曰。席子契作貢之說。十餘年前。已有云云。而如或京作貢。則該邑色吏失利。故議每不合云矣。上曰。近日牟麥。已有定價云耶。尙集曰。姑未登場。故價未出矣。上曰。今年雖或大登。前後所費之穀。決難充報。誠可悶也。至於江都。尤當儲穀。而昨今年用盡無餘。此後另圖貿儲之術。可矣。華鎭曰。江都儲穀。非但爲陰雨之備而已。水路四通。故亦爲備荒之一大助矣。上曰。昨見寶鑑。有蠲減穀布都數載錄處。壬寅癸卯兩年蕩減及停退數爻。提調成錄以入。可也。命退。諸臣以次退出。
정조 8년
行都承旨沈豐之坐。行左承旨金尙集坐。右承旨李致中坐直。左副承旨趙尙鎭坐直。右副承旨李時秀坐。同副承旨洪仁浩坐。注書沈晉賢仕一員未差。假注書朴能源仕直。事變假注書鄭觀輝仕。
정조 8년
洪仁浩啓曰。明日常參經筵。取稟。傳曰。停。
정조 8년
趙尙鎭。以都摠府言啓曰。今日入直內三廳武兼禁軍及軍兵等。中日習射。請出標信。傳曰。知道。
정조 8년
傳于金尙集曰。都承旨入侍。
정조 8년
趙尙鎭啓曰。抄啓文臣親試。以二十六日爲之事。命下矣。處所以何處爲之乎。敢稟。傳曰。宣政殿爲之。
정조 8년
以日次儒生殿講書啓。傳于趙尙鎭曰。上齋生雖欲點下。皆必自不。一竝置之。明朝別下御題。遣史官齎傳。此擧案外。如有來參明日食堂者。許令一體應製。入格人當依向日例。以紙筆墨施賞。以此。分付成均館。
정조 8년
洪仁浩啓曰。今此試官望中。時無職名人。令該曹口傳付軍職。何如。傳曰。允。
정조 8년
兵曹口傳政事。副司直金載瓚單付。
정조 8년
傳于趙尙鎭曰。右承旨入侍。
정조 8년
傳于趙尙鎭曰。中官金始采金歸德嚴漢徵罪名。蕩滌。
정조 8년
傳于趙尙鎭曰。召對爲之。
정조 8년
趙尙鎭。以戶曹言啓曰。時御所各殿宮差備內雨漏處修改事。伏承聖敎矣。修改吉日。令日官推擇。則今月二十七日辰時爲吉云。以此日時擧行。何如。傳曰。允。
정조 8년
李致中。以司僕寺言啓曰。內乘李身敬本兼兩任。番次相妨。所帶內乘。今姑改差。其代令該曹口傳差出。何如。傳曰。允。
정조 8년
兵曹口傳政事。以李永秀爲內乘。
정조 8년
金尙集。以訓鍊都監禁衛營御營廳言啓曰。月覲門南邊宮墻頹圮處四間。連接將頹處二十間。及丹鳳門東邊宮墻頹圮處二間。左右連接將頹處十六間。今月二十六日始役。三營合力改築之意。敢啓。傳曰。知道。
정조 8년
大司憲蔡弘履。行副提學徐有防。執義姜。司諫申致權。應敎李魯春。掌令李碩九姜垣。持平韓用龜。校理李謙彬沈基泰。副校理曺允大金啓洛。正言洪樂淵李尙度。修撰成種仁李勉兢。副修撰趙濟魯啓曰。請黜置罪人鄭致達妻爲先還配海島。仍令王府。快正典刑。以洩神人之憤。請黑山島圍籬安置罪人龜柱。設鞫嚴問。快正王法。請物故罪人德相。亟施孥籍之典。答三司曰。不允。
정조 8년
大司憲蔡弘履。執義姜。司諫申致權。掌令李碩九姜垣。持平韓用龜。正言洪樂淵李尙度啓曰。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典趾賊等凶種之年未滿者。待其稍長。卽施邦刑。俾絶凶逆易種養禍之患。請楸子島荐棘罪人最中。更令王府。拿致設鞫。期於得情。快正王法。請亟寢煥億島配之命。仍令王府。加刑得情。快施王章。請湖西營獄散配諸罪人等。放送及出陸減等之命。一竝還寢。仍令王府。設鞫嚴問。快施當律。請島配罪人貞采。亟令王府。更爲設鞫。快正王法。答兩司曰。不允。